નવી દિલ્હી: કેન્દ્ર સરકારે સરકારી વિભાગમાં ભ્રષ્ટાચાર ઘટાડવા મોટો નિર્ણય કર્યો છે. સરકારે ૫૦ વર્ષ જૂના કાયદામાં સુધારા કરીને સરકારી કર્મચારીઓ વિરુદ્ધ ભ્રષ્ટાચારના કેસની તપાસ છ મહિનામાં સમાપ્ત કરવા માટે સમય મર્યાદા નિર્ધારિત કરી છે. ભ્રષ્ટાચારના કેસમાં તપાસ ઝડપી બનાવવાના ઉદ્દેશ્યથી આ નિર્ણય કરવામાં આવ્યો છે. ભ્રષ્ટાચારને લગતા અનેક કેસોમાં તપાસ ઘણા લાંબા સમયથી પડતર છે.